Ολυμπιακός Σ.Φ.Π. (ποδόσφαιρο νέων)

Ο Ολυμπιακός Σύνδεσμος Φιλάθλων Πειραιώς (Ολυμπιακός ΣΦΠ) συντηρεί από τις αρχές της δεκαετίας του '90 οργανωμένο σύστημα λειτουργίας σχολών και ακαδημιών σε ολόκληρη την Ελλάδα, καθώς επίσης και σε πόλεις του εξωτερικού. Μέχρι σήμερα, αποτελεί μία από τις ελληνικές ποδοσφαιρικές ομάδες με τις περισσότερες ακαδημίες ποδοσφαίρου πανελλαδικά οι οποίες μάλιστα συμμετέχουν και σε επίσημες διοργανώσεις εντός αλλά και εκτός συνόρων. 

Με τις ομάδες νέων του Ολυμπιακού έχουν ασχοληθεί γνωστά ονόματα του ελληνικού και του διεθνούς ποδοσφαίρου, όπως οι Σέρβοι Ντάρκο Κοβάτσεβιτς και Σίνισα Γκόγκιτς, ο Γερμανός Μπερντ Στορκ, ο Αλβανός Φότο Στρακόσια, ο Ορουγουανός Άλεξ Κάσερες, και οι Αντώνης Νικοπολίδης, Ανδρέας Μουράτης, Βασίλης Χατζηπαναγής, Αλέξης Αλεξανδρής, Κρις Καλαντζής, Ηλίας Υφαντής, Κυριάκος Τοχούρογλου, Βασίλης Βούζας, Γιώργος Αμανατίδης, Γιώργος Σκαρτάδος, Τάσος Πάντος, Δημήτρης Μαυρογενίδης, Φάνης Κατεργιαννάκης, Νίκος Νεντίδης, Γιάννης Χριστόπουλος και πολλοί άλλοι.

Οι ακαδημίες του Ολυμπιακού προσέλκυαν διαχρονικά ιδιαίτερα αξιόλογους νεαρούς Έλληνες και ξένους ποδοσφαιριστές, πολλοί εκ των οποίων μετά από κάποιο διάστημα παραμονής στα εφηβικά τμήματα του Πειραϊκού συλλόγου, προβιβάζονταν στην πρώτη ομάδα και με τις εμφανίσεις τους στα εγχώρια πρωταθλήματα κέρδιζαν μια θέση στο αντιπροσωπευτικό συγκρότημα της χώρας τους.

Σήμερα, όλα τα τμήματα υποδομής ποδοσφαίρου τα διαχειρίζεται η ΠΑΕ Ολυμπιακός υπό την προεδρία του Βαγγέλη Μαρινάκη, ο οποίος αποτελεί και το βασικό χρηματοδότη τους. Οι ομάδες νέων του Ολυμπιακού έχουν καταφέρει να χαρίσουν στον πειραϊκό σύλλογο καθ'όλη τη διάρκεια της λειτουργίας τους δεκάδες διακρίσεις και τίτλους σε επίσημο και ανεπίσημο επίπεδο, τόσο σε εγχώριες όσο και σε διεθνείς διοργανώσεις.

Ιστορία

1925-1935 
Λόγω του γεγονότος ότι την εποχή εκείνη δεν υπήρχε οργανωμένο σύστημα ακαδημιών με τη μορφή που υπάρχει σήμερα, οι σύλλογοι διατηρούσαν ανεπίσημα εφηβικά τμήματα τα οποία στελέχωναν με ποδοσφαιριστές νεαρούς σε ηλικία με στόχο κάποιοι από αυτούς να προωθηθούν μελλοντικά στην πρώτη ομάδα του συλλόγου, την ανδρική.|Ιούλιος 2016}}

Δύο από τους πρώτους αθλητές νεαρής ηλικίας που ανέδειξε ο Ολυμπιακός ήταν οι Χριστόφορος Ράγγος και Αχιλλέας Γραμματικόπουλος. Ο Ράγγος εντάχθηκε στο σύλλογο το 1925 μόλις στα 15 του.Ο τότε προπονητής της ομάδας, Γιάννης Ανδριανόπουλος, τον προβίβασε στην πρώτη ομάδα του συλλόγου δύο χρόνια αργότερα. Ο Γραμματικόπουλος ασχολήθηκε με το άθλημα στο ανεπίσημο σωματείο Αήττητος Πειραιώς και το 1926, σε ηλικία 18 ετών, εντάχθηκε στο εφηβικό τμήμα του Ολυμπιακού, όπου παρέμεινε για δύο χρόνια. Το 1928, προωθήθηκε στην πρώτη ομάδα, στην οποία παρέμεινε για τα επόμενα 18 χρόνια.

1935-1945 
Το 1935, πραγματοποιήθηκε μία από τις πρώτες μετακινήσεις ποδοσφαιριστών μεταξύ των δύο "αιωνίων αντιπάλων" Ολυμπιακού και Παναθηναϊκού. Ο Σπύρος Δεπούντης ξεκίνησε το ποδόσφαιρο από τα "τσικό" του δεύτερου που τον απέρριψε, με αποτέλεσμα να καταλήξει στο εφηβικό τμήμα του πρώτου  μετά από εισήγηση του τότε προπονητή της ομάδας Νίκου Πανόπουλου. Γρήγορα προωθήθηκε από το εφηβικό τμήμα στο ανδρικό.

Το 1942, ο μόλις 13 ετών Στάθης Μανταλόζης, μετά από μια ολιγόχρονη περιπλάνηση σε ανεξάρτητα σωματεία του Πειραιά, κατέληξε στο εφηβικό τμήμα του Ολυμπιακού. Η παρουσία του υπήρξε ιδιαίτερα σύντομη, καθώς μόλις ένα χρόνο αργότερα μεταπήδησε στην έτερη ομάδα του Πειραιά, τον Εθνικό, στον οποίο και παρέμεινε επί 17 συναπτά έτη.

Το 1944 από το εφηβικό τμήμα του συλλόγου αναδείχθηκαν οι Ανδρέας Μουράτης και Γιώργος Δαρίβας. Ο Μουράτης ξεκίνησε την ποδοσφαιρική του καριέρα από τον Απόλλωνα Νέου Φαλήρου και το 1944 βρέθηκε στον Ολυμπιακό, όπου και παρέμεινε μέχρι το 1955. Ο Δαρίβας προωθήθηκε το 1945 στο ανδρικό τμήμα με εισήγηση του τότε προπονητή της ομάδας, Θεμιστοκλή Ασδέρη. Σε αυτό συμπλήρωσε 15 χρόνια συνεχούς παρουσίας.

1945-1955 
To 1945,ο Ασδέρης προώθησε από το εφηβικό τμήμα τον νεαρό τερματοφύλακα Στέλιο Κουρουκλάτο, ο πραγματοποίησε την πρώτη του εμφάνιση με την ανδρική ομάδα το 1946. Συνολικά, παρέμεινε στο σύλλογο 9 χρόνια και έως το 1955.

Το 1946 αναδείχθηκαν οι Μπάμπης Κοτρίδης και Ηλίας Ρωσίδης. Τον Κοτρίδη είδε τυχαία να παίζει ποδόσφαιρο σε αλάνα ο Γιώργος Μαλεύρης και τον πήγε αρχικά να δοκιμαστεί στην ΑΕΚ, η οποία τον απέρριψε και στη συνέχεια τον Ολυμπιακό. Έβγαλε δελτίο μετά από εισήγηση του Ασδέρη και παρέμεινε στον πειραϊκό σύλλογο για τα επόμενα 15 χρόνια. Ο Ρωσίδης που αναδείχθηκε το 1946 είχε εγγραφεί νωρίτερα στον τμήμα στίβου του Ολυμπιακό και ασχολούνταν με τους δρόμους ταχύτητας. Όταν κάποτε παρακολουθούσε τυχαία την προπόνηση των ποδοσφαιριστών του συλλόγου, ο τερματοφύλακας Αριστείδης Λούβαρης τραυματίστηκε και του ζητήθηκε να τον αντικαταστήσει. Εντάχθηκε από τότε στην ομάδα και παρέμεινε μέχρι το τέλος της καριέρας του.

Το 1947, ο Ασδέρης εισηγήθηκε την απόκτηση του 17χρονου Γιώργου Κανσού, ο οποίος αγωνιζόταν στην ΑΕ Χρωματουργείων. Ο Κανσός μέσα σε λίγους μήνες προωθήθηκε από το εφηβικό τμήμα στην ανδρική ομάδα όπου παρέμεινε για τα επόμενα εννιά χρόνια.

Το 1950, προπονητές στην ποδοσφαιρική ομάδα του Ολυμπιακού ανέλαβαν τα αδέλφια Γιάννης και Βαγγέλης Χέλμης, οι οποίοι μέχρι κάποια χρόνια πριν ήταν και ποδοσφαιριστές -και μάλιστα διεθνείς με την Εθνική Ελλάδος- του Πειραϊκού συλλόγου.

Το 1952, οι αδελφοί Χέλμη προώθησαν στην πρώτη ομάδα του Ολυμπιακού τον Αντώνη Ποσειδών. Βρισκόταν στο εφηβικό τμήμα του Ολυμπιακού από όταν ήταν ακόμη 15 ετών, ωστόσο γρήγορα προβιβάστηκε στην πρώτη ομάδα στην οποία παρέμεινε μέχρι το 1963.

Το 1953, οι αδελφοί Χέλμη, προώθησαν στην πρώτη ομάδα άλλον έναν ποδοσφαιριστή, τον Ηλία Υφαντή. Ο Ηλίας Υφαντής σε ηλικία 17 ετών έβγαλε δελτίο στον Ολυμπιακό και αποτέλεσε άμεσα μέλος του εφηβικού τμήματος του συλλόγου. Αγωνίστηκε για πρώτη φορά σε επίσημο αγώνα το 1953.

Το 1953, άλλος ένας νεαρός ποδοσφαιριστής εγγράφηκε στο σύλλογο. Ο λόγος για τον Κώστα Πολυχρονίου, ο οποίος προωθήθηκε τελικά στην πρώτη ομάδα του συλλόγου σε ηλικία 19 ετών. Την καριέρα του τη σταμάτησε το 1968, έχοντας αγωνιστεί μόνο με τα χρώματα του Ολυμπιακού.

1955-1965 
Το 1938 γεννήθηκαν στην περιοχή του Αγίου Ιωάννη του Ρέντη τα αδέρφια Άρης και Κώστας Παπάζογλου. Μετά από 18 χρόνια, και οι δύο εντάχθηκαν στο εφηβικό τμήμα του Ολυμπιακού. Ο Αριστείδης ήταν μικρότερος ηλικιακά. Πρωτόπαιξε στην τοπική ομάδα Α.Ε. Ρέντη, από όπου μεταπήδησε γρήγορα στον Ολυμπιακό Πειραιώς και το εφηβικό του τμήμα. Σύντομα καθιερώθηκε στην πρώτη ομάδα και δεν εγκατέλειψε ποτέ την ομάδα του Πειραιά.

Ο Κώστας, αγωνιζόταν ερασιτεχνικά στον Α.Ο. Μοσχάτου ωστόσο από πολύ μικρός βρέθηκε στο εφηβικό τμήμα του Ολυμπιακού και στη συνέχεια στην πρώτη ομάδα. Στον Ολυμπιακό παρέμεινε μέχρι το 1964.

Το 1960, προπονητής του Ολυμπιακού αναλαμβάνει ο Κίριλ (Τζίνα) Σιμονόφσκι. Οι πρώτοι που τον κέρδισαν με τις εμφανίσεις τους και πήραν τις ευκαιρίες τους στην πρώτη ομάδα ήταν οι Αντώνης Τζανετουλάκος και Δημήτρης Πλέσσας. Ο Τζανετουλάκος αγωνιζόταν στη θέση του τερματοφύλακα. Στον Ολυμπιακό παρέμεινε μέχρι το 1965.

Ο Δημήτρης Πλέσσας παρέμεινε στον Ολυμπιακό για πολλά χρόνια.

1965-1975 
Το 1966, ο τότε προπονητής του Ολυμπιακού, Μάρτον Μπούκοβι διέκρινε στο εφηβικό τμήμα της ομάδας ένα τερματοφύλακα με εξαιρετικές ικανότητες για την ηλικία του. Ο λόγος για τον Βαγγέλη Συρίγο, ο οποίος γρήγορα προωθήθηκε στην πρώτη ομάδα, στην οποία ωστόσο δεν παρέμεινε για πολύ καθώς το 1969 αποφασίστηκε να δοθεί δανεικός προκειμένου να πάρει χρόνο συμμετοχής και να αποκομίσει εμπειρίες.

Ο Ολυμπιακός διατηρούσε ανέκαθεν ανεπίσημα εφηβικά τμήματα, ωστόσο το 1967 ιδρύθηκε η πρώτη επίσημη ακαδημία του συλλόγου στον Πειραιά, με τον παλαίμαχο διεθνή τερματοφύλακα Αχιλλέα Γραμματικόπουλο να αποτελεί έναν εκ των ιδρυτικών μελών της.

Το 1968, άλλος ένας ποδοσφαιριστής προωθήθηκε στην πρώτη ομάδα του Ολυμπιακού μέσω του εφηβικού του τμήματος. Ο λόγος για τον Πέτρο Καραβίτη. Ο Καραβίτης ξεκίνησε το ποδόσφαιρο από το Χαϊδάρι και το 1968 βρέθηκε στις ακαδημίες του Ολυμπιακού έναντι 30.000 δραχμών. Προωθήθηκε στην πρώτη ομάδα την περίοδο 1971-72 από τον τότε προπονητή του συλλόγου Λάκη Πετρόπουλο. Στην ομάδα του Πειραιά παρέμεινε μέχρι το 1981.

Ο Γιάννης Κυράστας ξεκίνησε από τα τμήματα υποδομής του Ολυμπιακού και έκανε το ντεμπούτο του με την πρώτη ομάδα εναντίον της Καβάλας στις 10 Δεκεμβρίου 1972.

Μαζί με τον Κυράστα, το 1972 άλλος ένας Έλληνας ποδοσφαιριστής ξεκίνησε να προκαλεί αίσθηση με τις εμφανίσεις του. Ο λόγος για τον Τάκη Περσία, ο οποίος μπορεί να έδειξε από πολύ μικρός τις ικανότητές του, ωστόσο το πρώτο του επαγγελματικό συμβόλαιο με τον Ολυμπιακό το υπέγραψε το 1976. Στην ομάδα του Πειραιά αγωνίστηκε μέχρι και το 1985, με μοναδική εξαίρεση μία εξάμηνη παρουσία του στον Εθνικό Πειραιώς κατά την περίοδο 1979-80 ως δανεικός.

1975-1985 
Κατά τα μέσα της δεκαετίας του '80, άλλοι δύο παίκτες προωθήθηκαν στην πρώτη ομάδα του Ολυμπιακού μέσω του εφηβικού του τμήματος, οι Γιώργος Καπουράνης και Βασίλης Βούζας. Ο πρώτος αγωνίστηκε ως επαγγελματίας για τρεις σεζόν από το 1985-86 ως το 1987-88 χωρίς να καταφέρει να καθιερωθεί. Ο Βούζας έκανε το επίσημο ντεμπούτο του στην Α' Εθνική με τη φανέλα του Ολυμπιακού το 1987 και παρέμεινε έως το 1992 με τον ερυθρόλευκο σύλλογο, στον οποίο ωστόσο επέστρεψε 22 χρόνια μετά προκειμένου να αναλάβει πόστο προπονητή στις ακαδημίες του.

1985-1995 
Το 1994, προπονητής του Ολυμπιακού ήταν ο Νίκος Αλέφαντος, ο οποίος προώθησε στην πρώτη ομάδα το Δημήτρη Ελευθερόπουλο. Ο δεύτερος, αγωνιζόταν στη θέση του τερματοφύλακα και έμελλε να κάνει τα επόμενα χρόνια τεράστια καριέρα με τα χρώματα του Ολυμπιακού, ενώ πραγματοποίησε ένα σύντομο πέρασμα από ομάδες πολύ μεγάλου βεληνεκούς όπως η Μίλαν και η Ρόμα.

1995-2005 
Το 1997 και επί προεδρίας Σωκράτη Κόκκαλη, η ΠΑΕ Ολυμπιακός ανακοίνωσε τη λειτουργία του επίσημου Δικτύου Ακαδημιών της ομάδας σε πανελλαδικό επίπεδο, στα πρότυπα των μεγάλων ευρωπαϊκών συλλόγων. Το 2000, ο 16χρονος Ουρουγουανός Νέρι Αλμπέρτο Καστίγιο αποκτήθηκε από τη Ντανούμπιο έναντι χαμηλού ποσού και εντάχθηκε στην ομάδα νέων του Ολυμπιακού. Σύντομα βρήκε θέση στην ανδρική ομάδα, οι εμφανίσεις του σε εγχώριο επίπεδο, στις ευρωπαϊκές διοργανώσεις και βασικά στο Κόπα Αμέρικα του 2007 με την εθνική Μεξικού κίνησαν το ενδιαφέρον ξένων συλλόγων και η ουκρανική Σαχτάρ Ντονέτσκ διέθεσε το συνολικό ποσό των 15 εκατομμυρίων ευρώ για την απόκτησή του.

Το 2000, ο σύλλογος διοργάνωσε για πρώτη φορά Summer Camps, όπου έδωσε την ευκαιρία σε εκατοντάδες παιδιά να προπονηθούν και δοκιμαστούν από τους τεχνικούς του Ολυμπιακού, με στόχο την εγγραφή τους στο αντίστοιχο ηλικιακό τμήμα νέων. Τα camps πραγματοποιούνται μέχρι και σήμερα.

Το 2001 ο Ολυμπιακός μετείχε στο εναρκτήριο πρωτάθλημα Νέων Ελλάδας που διοργάνωσε η Ελληνική Ποδοσφαιρική Ομοσπονδία (ΕΠΟ), καταλαμβάνοντας τη δεύτερη θέση πίσω από τον Άρη Θεσσαλονίκης. Έκτοτε, ο σύλλογος λαμβάνει ανελλιπώς μέρος σε όλα τα πρωταθλήματα νέων διοργάνωσης από την ΕΠΟ και αργότερα τη Σούπερ Λιγκ.

Το 2004 εγκαινιάστηκε στην περιοχή Άγιος Ιωάννης του Ρέντη το υπερσύγχρονο προπονητικό κέντρο της ομάδας το οποίο χρησιμοποιείται μέχρι σήμερα ως η έδρα όλων των τμημάτων των ακαδημιών του Ολυμπιακού. Την ίδια χρονιά κατακτήθηκε ο πρώτος τίτλος σε επίπεδο νέων. 

Ο νυν διεθνής με την Ελλάδα Παναγιώτης Κονέ, αποτέλεσε μέλος της ομάδας νέων του Ολυμπιακού και το 2004 πωλήθηκε στη γαλλική Λανς έναντι 400 χιλιάδων ευρώ.

2005-2015 
Πλην των παικτών που βρίσκονταν ήδη στην ομάδα, ο Ολυμπιακός απέκτησε το 2007 και άλλους τρεις ποδοσφαιριστές με κανονική μεταγραφή οι οποίοι θα στελέχωναν την ομάδα νέων του συλλόγου και μελλοντικά ίσως και την πρώτη ομάδα. Ο λόγος για τους Κυριάκο Παπαδόπουλο, τον οποίο απέκτησε από τον Σβορώνο Πιερίας, τον Oύγγρο διεθνή Ζόλταν Λάτσκο από τη Φερεντσβάρος και τον Σέρβο διεθνή Φίλιπ Τζούρισιτς από τον ερυθρό αστέρα. 

Αν και δεν παρέμειναν για πολύ καιρό στην ομάδα και οι τρεις κατάφεραν να εξελιχθούν και να κάνουν μεγάλη καριέρα. Ειδικά ο Παπαδόπουλος ο οποίος πήρε μεταγραφή στη γερμανική Σάλκε και έγινε βασικό στέλεχος στην εθνική Ελλάδος καθώς επίσης και ο Τζούρισιτς που κατάφερε να αγωνιστεί στο Τσάμπιονς Λιγκ με την πορτογαλική Μπενφίκα και να είναι μόνιμο στέλεχος της εθνικής Σερβίας.

Το 2008 δημιουργήθηκε μια νέα επίσημη διοργάνωση σε επίπεδο νέων. Ο λόγος για το Πρωτάθλημα Σούπερλιγκ Κ-17 το οποίο χωριζόταν σε δύο ομίλους, βόρειο και νότιο, και συμμετείχαν οι ακαδημίες των ομάδων που αγωνίζονταν στην Α' Εθνική. Η ομάδα του Ολυμπιακού κατέκτησε τη δεύτερη θέση στην τελική κατάταξη του νοτίου ομίλου, όπου και συμμετείχε. 

Το 2008 υπήρχε ένας παίκτης των ακαδημιών του Ολυμπιακού ο οποίος αποτέλεσε παρελθόν από το σύλλογο και χρειάστηκε να περάσουν πολλά χρόνια για να αναγνωριστεί η πραγματική του αξία. Ο λόγος για τον Κώστα Φορτούνη ο οποίος ήταν μέλος των ακαδημιών του Ολυμπιακού από το 2003 ωστόσο αποχώρησε πέντε χρόνια αργότερα με προορισμό τον Α.Ο. Τρικάλων, ομάδα της γενέτειράς του, σε ηλικία μόλις 16 ετών και χωρίς να έχει πάρει ευκαιρίες στην πρώτη ομάδα του Πειραϊκού συλλόγου. 

Η επιστροφή του στον Ολυμπιακό πραγματοποιήθηκε έξι χρόνια αργότερα με τον Φορτούνη να είναι πλέον διεθνής με την εθνική Ελλάδος ενώ είχε πραγματοποιήσει και ένα πέρασμα από τη Γερμανία με τη φανέλα της Καϊζερσλάουτερν. 

Ο Αρτούρ Κοϊμπρα Ζίκο ήταν εκείνος που χρησιμοποίησε για πρώτη φορά τον Γιάννη Φετφατζίδη, ένα ταλαντούχο παιδί από τις ακαδημίες του συλλόγου και μάλιστα σε ευρωπαϊκό αγώνα (στην εκτός έδρας ήττα του Ολυμπιακού με 2-0 από τη Στανταρ Λιέγης το 2009) και τον έκανε γνωστό στο ευρύτερο ποδοσφαιρικό στερέωμα. Η συνέχεια είναι γνωστή. Ο Φετφατζίδης έγινε βασικό στέλεχος του ρόστερ της πρώτης ομάδας του Ολυμπιακού, πραγματοποίησε πολλές συμμετοχές σε Ελλάδα και Ευρώπη, έγινε διεθνής με την Εθνική Ελλάδος και κατάφερε να κερδίσει τη μεταγραφή του στην ιταλική Τζένοα, ομάδα της Α' Εθνικής της Ιταλίας έναντι 4.000.000 ευρώ. Προηγουμένως, είχε κατακτήσει με τον Ολυμπιακό τρία πρωταθλήματα (2011, 2012 και 2013) και τρία Κύπελλα (2009, 2012, 2013).

Τη αγωνιστική περίοδο 2009-10 οι ομάδες νέων του Ολυμπιακού διακρίθηκαν στις διοργανώσεις της Σούπερ Λιγκ, κατακτώντας τα πρωταθλήματα των Κ-20 και Κ-17. Πρώτος σκόρερ στο τελευταίο αναδείχθηκε ο Βασίλ Σκούρταϊ, ο οποίος είχε αποκτηθεί από τις ακαδημίες του Άγιαξ.

Το 2011 ο Ολυμπιακός κατέκτησε εκ νέου το πρωτάθλημα Κ-17 της Σούπερ Λιγκ. 

Το 2012 διοργανώθηκε για πρώτη φορά το Τσάμπιονς Λιγκ Νέων (NextGen Series), στο οποίο ο Ολυμπιακός πέτυχε την πρόκρισή του έως τη φάση των 8 κορυφαίων συλλόγων (προημιτελική).

Το 2013 η ομάδα Κ-20 του Ολυμπιακού κατέκτησε το αντίστοιχο πρωτάθλημα νέων για τρίτη φορά. Το 2013 είχε διοργανωθεί για πρώτη φορά πρωτάθλημα Σούπερλιγκ Κ-15, με τον Ολυμπιακό να συμμετέχει και να το κατακτά κιόλας, καθώς νίκησε στον τελικό της διοργάνωσης τον ΠΑΟΚ με σκορ 1-0, σε έναν αγώνα που πραγματοποιήθηκε στο τοπικό στάδιο του Αγρινίου.

Την περίοδο 2014-15 ο Ολυμπιακός συμμετείχε κανονικά και για τρίτη συνεχόμενη φορά στο Τσάμπιονς Λιγκ νέων, στο οποίο μάλιστα κατάφερε να φτάσει μέχρι τους '16'.

2015-σήμερα 
Στα μέσα του 2016 λειτουργούσαν 6 διαφορετικά ηλικιακά τμήματα: Κ-20, Κ-17, Κ-15, Κ-14, Κ-13 και Κ-10. Ο πρόεδρος της ΠΑΕ Βαγγέλης Μαρινάκης, είχε προχωρήσει από το 2011 στην ενοποίηση των ακαδημιών με τις σχολές ποδοσφαίρου του Ολυμπιακού. Αυτήν τη στιγμή στις ακαδημίες του συλλόγου ανά την Ελλάδα είναι εγγεγραμμένα περισσότερα από 1.000 παιδιά, ενώ οι εν λειτουργία σχολές σε Ελλάδα και εξωτερικό ξεπερνούν τις 50.

Έλληνες διεθνείς με την Ανδρών 
Ποδοσφαιριστές που στελέχωσαν τα τμήματα υποδομών του συλλόγου και αργότερα χρίστηκαν διεθνείς με την ομάδα ανδρών Ελλάδας (σε παρένθεση οι συμμετοχές τους ως παίκτες του Ολυμπιακού, οι συνολικές εάν επίσης χρίστηκαν διεθνείς με άλλο σύλλογο και η θέση που αγωνίστηκαν: Τ οι τερματοφύλακες, Α οι αμυντικοί, Μ οι μέσοι και Ε οι επιθετικοί)
.

Ο Μουράτης διετέλεσε αρχηγός σε 2 αγώνες, ο Ρωσσίδης 17 και ο Πολυχρονίου 15, με τους δυο τελευταίους να αποτελούν τη βασική επιλογή για την αρχηγία της Εθνικής τα διαστήματα 1954-1960 και 1961-1967 αντίστοιχα.

Τίτλοι 

Τίτλοι τμήματος ποδοσφαίρου K20
 6 Πρωταθλήματα Superleague U20
 2004, 2010, 2013, 2015, 2016, 2017
 1 Torino Tournament U-20 
 2009 
 1 Emirates Cup U-20 
 2010 
 1 Memoria XXVIII Torneo Juvenil U-20
 2012 

Τίτλοι τμήματος ποδοσφαίρου Κ19
 1 Egnatia Cup U-19
 2009 

Τίτλοι τμήματος ποδοσφαίρου Κ18
 1 Annandale Premier Cup U18
 2017
 1 Τουρνουά Ειρήνης & Φιλίας U-18
 2012 
 1 Moires Cup U-18
 2015 

Τίτλοι τμήματος ποδοσφαίρου Κ17
 6 Πρωταθλήματα Superleague U17
 2010, 2011, 2015, 2017, 2018, 2019
 1 Shakhtar Donetsk Tournament U-17 
 2008 
 1 Anorthosi Cyprus Tournament U-17 
 2010 
 1 Tannenhof Cup U-17 
 2013 
 1 Chicago Indoor Soccer League Champions U17
 2016

Τίτλοι τμήματος ποδοσφαίρου K16
 6 Θουκυδίδεια Τουρνουά U-16
 2008, 2009, 2010, 2011, 2012, 2013
 3 Ιόνια Τουρνουά Ποδοσφαίρου U-16
 2010, 2011, 2012 
 2 Tannenhof Cup U-16
 2013 , 2014 
 1 Southern California Developmental Soccer League U-16
 2015 
 1 Legends FC Classic Football Cup U16
 2016
  Libertyville Cup U-16
 2015

Τίτλοι τμήματος ποδοσφαίρου Κ15 
 3 Πρωταθλήματα Superleague U15
 2014, 2016, 2020
 1 Πρωτάθλημα ΕΠΣ Πειραιώς
 2017
 1 Annual Swallows Cup U-15 2015 
 1 Mykonos Cup U-15 2007 
 1 Loytraki Cup U-15 2012 
 4 Θουκυδίδεια Τουρνουά U-15 2010, 2011, 2012, 2013
 1 Chicago Holiday Cup Tournament U-15 2015 

Τίτλοι τμήματος ποδοσφαίρου Κ14
 8 Πρωταθλήματα Εφήβων ΕΠΣ Πειραιώς 2007, 2008, 2009, 2010, 2011, 2012, 2013, 2014 
 1 Chicago Mustangs Fire Cup U-14 2015 
 1 US Club Soccer National Cup XIV Mindwest Regional Bid U-14 2015 
 1 Novi Jaguar Invitational U-14 2015 
 1 Naperville Soccer Association U-14 2015 
 1 US Club NISL Cup U-14 2015 
 1 Chicago Indoor League U-14 2015 
 1 US Club Midwest Region Champions U-14 2015 
 1 Nike Classic Football Cup Champions U-14 
 2015
 1 USA League U-14 2015 
 1 USA College Football Tournament U-14 2015
 2 Θουκυδίδεια Τουρνουά U-14 2012, 2013 
 1 Χριστουγεννιάτικο Τουρνουά - "90 Χρόνια Ολυμπιακός" U-14 2015 
 3 Family Cup U-14 2013 , 2014 , 2015 
 2 Galatsi Cup U-14 2013 , 2015 
 1 Chalkida Cup U-14 2015
 1 Phoenix Cup College Showcase U14 2016
 1 Nike Premier Cup U14 2017

Τίτλοι τμήματος ποδοσφαίρου Κ13
 8 Πρωταθλήματα Παίδων ΕΠΣ Πειραιώς 2007, 2008, 2009, 2010, 2011, 2012, 2013, 2014
 1 Πρωτάθλημα Παίδων ΕΠΣ Μακεδονίας 2015
 3 Πρωταθλήματα Παίδων ΕΠΣ Ξάνθης 2013, 2014, 2015
 2 Πρωταθλήματα Παίδων ΕΠΣ Ευβοίας 2014, 2015
 1 Πρωτάθλημα Παίδων ΕΠΣ Ρεθύμνου 2015
 1 Πρωτάθλημα ΕΠΣ Μακεδονίας Προ Παίδων 2016
 1 Πρωτάθλημα ΕΠΣ Ηλίας Προ Παίδων Κ13
 2016
  Christmas Football Tournament Boca Sport U13
 2017

Τίτλοι τμήματος ποδοσφαίρου Κ13 (συνέχεια)
 1 Biale Orly Cup U-13
 2010
 5 Θουκυδίδεια Τουρνουά U-13
 2009, 2010, 2011, 2012, 2013
 1 Kivotos Cup U-13
 2013
 1 Chalkida Cup U-13
 2015
 1 Rethymno Cup U-13
 2015
 1 Fous De Foot U-13
 2015
 1 Respect Cup U-13
 2015
 1 Kerkyra Cup U-13
 2014 
 1 Kentavros Cup U-13
 2013
 1 Galatsi Cup U-13
 2012
 Τουρνουά "Αθλούμαι Ενάντια στη Βία" U-13
 2015

Τίτλοι τμήματος ποδοσφαίρου Κ12
 8 Πρωταθλήματα Παμπαίδων ΕΠΣ Πειραιώς
 2007, 2008, 2009, 2010, 2011, 2012, 2013, 2014
 5 Θουκυδίδεια Τουρνουά U-12
 2011, 2012, 2013, 2014, 2015
 1 Χριστουγεννιάτικο Τουρνουά Ρεθύμνου U-12
 2015
 1 Αναπτυξιακό Πρωτάθλημα Ποδοσφαίρου U-12
 2015
 1 Gothia Cup U-12
 2014
 2 Attica Cup U-12
 2012, 2013
 1 Respect Cup U-12
 2015
 1 Super Cup U-12
 2015
 1 Agioi Anargyroi Cup U-12
 2015
 1 Chalkida Cup U-12
 2015
 1 Sofiko Cup U-12
 2015
 1 Τουρνουά Ποδοσφαίρου "Εύ Αγωνίζεσθαι"
 2015

Τίτλοι τμήματος ποδοσφαίρου K11
 4 Θουκυδίδεια Τουρνουά U-11
 2010, 2011, 2012, 2014
 1 Chalkdia Cup U-11
 2015
 1 Sοfiko Cup U-11
 2015
 1 Respect Cup U-11
 2015
 1 Sourmena Cup U-11
 2015
 1 Kivotos Cup U-11
 2013
 1 Τουρνουά Φάρμα Χρύση Μιχαήλ U-11
 2013
 1 Χριστουγεννιάτικο Τουρνουά ΕΠΣ Αθηνών U-11
 2015
 1 Τουρνουά Ποδοσφαίρου Kampianiakos Cup U11
 2015
 1 Τουρνουά Ποδοσφαίρου "Εύ Αγωνίζεσθαι"
 2015
 1 Christmas Football Tournament Boca Sport U11
 2017
 1 Βίκος Cola Cup U-11
 2017

Τίτλοι τμήματος ποδοσφαίρου K10
 4 Θουκυδίδεια Τουρνουά U-10
 2010, 2011, 2012, 2013
 1 Chalkida Cup U-10
 2015
 1 Τουρνουά Alma Link U-10
 2015
 1 Χριστουγεννιάτικο Τουρνουά Ρεθύμνου U-10
 2015
 1 Τουρνουά Ποδοσφαίρου PAS Galatsi Cup U10
 2015
 1 Τουρνουά Ποδοσφαίρου "Εύ Αγωνίζεσθαι"
 2015
  1 Χριστουγεννιάτικο Τουρνουά Ποδοσφαίρου ΕΠΣ Αθηνών Κ10
 2016
 1 ΕΠΟ ΠΕΠΣΣ Cup U10
 2016

Τίτλοι τμήματος ποδοσφαίρου K9
 1 Kivotos Cup U-9
 2015
 2 Respect Cup U-9
 2015, 2017
 1 Alma Lingk U-9
 2015
 1 Agioi Anargyroi Cup U-9
 2015
 1 Τουρνουά PAS Galatsi Cup U9
 2015
 1 Τουρνουά "Kampianiakos Cup U9
 2015
 1 Westmont Yard Indoor Soccer League U9
 2015
 1 Τουρνουά Ποδοσφαίρου "Εύ Αγωνίζεσθαι"
 2015
 1 Top Lakers Fall Classic U9
 2017

Τίτλοι τμήματος ποδοσφαίρου K8
 1 Voulas Cup U-8
 2015
 1 Τουρνουά "Fair Play - Kyriakos Karataidis U8
 2015
 1 Τουρνουά Ποδοσφαίρου "Εύ Αγωνίζεσθαι"
 2015
 Top Lakers Fall Classic U8
 2017

Τίτλοι τμήματος ποδοσφαίρου K7
 1 Coppa Bambibi U-7
 2015
 1 Agia Napa Cup U-7
 2015
 1 Τουρνουά Ποδοσφαίρου "Εύ Αγωνίζεσθαι"
 2015

Άλλοι 
 1 Τουρνουά Ποδοσφαίρου "Acropolis Junior 2016"
 2016
 1 Τουρνουά Ακαδημιών Ποδοσφαίρου Σάλας
 2016
 1 PUMA Champions Cup 2016
 2016
  Saint Louis Scott Gallagher Spring Classic Tournament
 2016

Σύνθεση ομάδας Κ-20 
.
Σε παρένθεση το έτος γέννησης.

.

Υπεύθυνοι ακαδημίας 

. 
Όλοι  ελληνικής υπηκοότητας, εκτός εάν αναφέρεται διαφορετικά.

Ποδοσφαιριστές της ακαδημίας στο τρέχον επαγγελματικό ρόστερ του συλλόγου 
Σε φθίνουσα ηλικιακή σειρά, όσοι προωθήθηκαν από την Κ-20.
.

.

Στις ακαδημίες του συλλόγου είχε επίσης θητεύσει ο Κώστας Φορτούνης (μέσος, 1992), πριν παραχωρηθεί το 2008 και επανέλθει με μεταγραφή στην ομάδα ανδρών 6 χρόνια αργότερα. Ο αλβανικής καταγωγής Κιαζίμ Λάτσι (μέσος, 1996) αγωνίζεται την περίοδο 2016-17 με δανεισμό στον ΑΠΟΕΛ της Κύπρου και ο Νίκος Βέργος (επιθετικός, 1996) διατηρεί συμβόλαιο έως τον Ιούνιο του 2017, χωρίς να περιλαμβάνεται στο τρέχον ρόστερ. Κατά τη διάρκεια τέλος της καλοκαιρινής μεταγραφικής περιόδου του 2016, παραχωρήθηκε στη γερμανική Καρλσρούη ΣΚ ο Δημήτρης Διαμαντάκος (επιθετικός, 1993).

Δίκτυο σχολών 

Ο Ολυμπιακός από την ίδρυσή του και μετά, ανέκαθεν είχε υπό τη σκέπην του, έστω και σε ανεπίσημο επίπεδο, ακαδημίες-σχολές ποδοσφαίρου οι οποίες αρχικά λάμβαναν χώρα στον Πειραιά, την Αθήνα και τις γύρω περιοχές, ενώ στη συνέχεια η προσπάθεια επεκτάθηκε και σε ολόκληρη την υπόλοιπη Ελλάδα αλλά και σε χώρες του εξωτερικού.

Το 1997, υπό την προεδρία του Σωκράτη Κόκκαλη, ο Ολυμπιακός δημιούργησε το πρώτο επίσημο Δίκτυο Ακαδημιών του, ενώ παράλληλα λειτουργούσε και σχολές ποδοσφαίρου τις οποίες χρηματοδοτούσε η ΠΑΕ. Το 2004, ο Σωκράτης Κόκκαλης χρηματοδότησε την κατασκευή ενός υπερσύγχρονου προπονητικού κέντρου στην περιοχή Αγ. Ιωάννη Ρέντη, το οποίο αρχικά χρησιμοποιήθηκε ως χώρος προπόνησης του ποδοσφαιρικού και του μπασκετικού τμήματος του συλλόγου, ενώ στη συνέχεια αποτέλεσε και τη βασική έδρα όλων των ακαδημιών του Ολυμπιακού όλων των ηλικιών. Το 2011, επί προεδρίας Βαγγέλη Μαρινάκη, η διοίκηση της Π.Α.Ε. Ολυμπιακός προχώρησε στην οργανωτική και λειτουργική ενοποίηση της ακαδημίας και του δικτύου σχολών ποδοσφαίρου της ομάδας. Ο Βαγγέλης Μαρινάκης έδειξε από τον πρώτο κιόλας καιρό της προεδρίας του ότι ενδιαφέρεται πολύ για τη σωστή λειτουργία των ακαδημιών του Ολυμπιακού και συνεχίζει μέχρι σήμερα να βελτιώνει τις εγκαταστάσεις όλων των σχολών ποδοσφαίρου της ομάδας αλλά και να τις στελεχώνει με άτομα αξιόλογα του χώρου του ποδοσφαίρου οι οποίοι αποδεδειγμένα οδηγούν τα τμήματα σε σημαντικές επιτυχίες.

Σήμερα, ο Ολυμπιακός αριθμεί περισσότερες από εξήντα ακαδημίες ποδοσφαίρου σε ολόκληρο τον κόσμο, με τις περιπτώσεις παικτών που αναδείχθηκαν από τις ακαδημίες και πήραν ευκαιρίες στην πρώτη ομάδα με αποτέλεσμα οι περισσότεροι από αυτούς μάλιστα να χριστούν και διεθνείς με την εθνική ομάδα της χώρας τους να είναι αρκετές, ενώ παράλληλα δεν πρέπει να παραλειφθεί και η κατάκτηση δεκάδων τίτλων εντός και εκτός Ελλάδος τόσο σε επίσημο όσο και σε ανεπίσημο επίπεδο.

Αναλυτικά οι ακαδημίες του Ολυμπιακού είναι:

{|
|-
|  style="vertical-align:top; width:33%;"|

Παραπομπές

Πηγές 
 βάση δεδομένων, eu-football.info 
 βάση δεδομένων, transfermarkt.gr 
 Η παιδική χαρά του Θρύλου
 Ερυθρόλευκα αστέρια στο Τσάμπιονς Λιγκ Νέων
 Τα χρυσά παιδιά του Ολυμπιακού
 Χαμένα ταλέντα του Ολυμπιακού
 Ταλέντα από τη Ρόδο αποκτά ο Ολυμπιακός
 Ταλέντα στην Κύπρο ψάχνει ο Ολυμπιακός
 Ταλέντα του ποδοσφαιρικού Ολυμπιακού
 Οι ακαδημίες του Ολυμπιακού κλείνουν 16 χρόνια ζωής.

Ολυμπιακός Σ.Φ.Π.
Ολυμπιακός Σ.Φ.Π. (ποδόσφαιρο)